76 HIST01RE 



et otlroy et de tout le contenu en cesdites presentes, selon el par la forme et maniere que 

 dit est ilz facent, seuffrent et laissent lesdits supliants et leurs successeurs plainement et 

 paisiblement joyr et user, sans leur faire, mettreou donner, ne souffrir estre fait, mis ou 

 donne aucun destourbier ou empeschement au contraire; car ainsy nous plaist-il. En 

 tesmoing de ce, nous avons fait mettre nostre seel a ces presentes, donne en noslre ville 

 de Bruxelles le vi e jour de decembre 1'an de grace mil cincq cens et quinze. Et sur le 

 reply estoitescript: Par monseigneur le prince en son conseil , etsigne: VERDERUE; scelle 

 d'un grant seau en cire vermeil pendant a double queue. 



Et pour ce que puis certain temps ladite confrerie s'est grandement delerioree et 

 quasi aninchillee au moyen des guerres qui ont regne parde?a et autrement pour la 

 diversile du temps regnant, de sorte que 1'abolition et extinction seroit assez apparanle 

 de brief advenir, que touteffois ne pourroit convenir a nostre service, ulilile de nostre- 

 dite ville de Namur, ny, par consequent, au bien de noz pays, et partant ont lesdits 

 remonstrans suplie qu'il nous pleust, en tant que besoing est, confirmer ladite confrerie, 

 et, au meilleur entretenement et augmentacion d'icelle, dyminuer et ampliffier aucuns 

 pointz dudit otlroy, selon et ainsy que pour le mieulx congnoistrions convenir et d'en 

 faire expedier nos leltres patentes pertinentes; scavoir faisons que nous, les choses sus- 

 dites considerees, et sur icelles eu 1'advis des mayeur et eschevins de nostreditte ville de 

 Namur, desirans la susdite confrerie de 1'Estoille estre entretenue, et donner occasion 

 que la compaignie puist estre cy-apres de plus augmenlee et redressee de bien en mieulx, 

 inclinans favorablement a la suplication desdits remonstrans, avons icelle confrerie ra- 

 tiffie, en tant que besoing, et de noslre certaine science et auctorite speciale pour aucuns 

 regardz a ce nous mouvans, voulu, ordonne et declaire, voulons, ordonnons et declai- 

 rons par ces presentes que 1'ampliation et moderation sur aucuns poinlz dudit otlroy 

 sera doresenavant gardee, entretenue et observee en la maniere que s'ensuyt : Assavoir 

 que, au lieu par le passe se devoient le jour S l -George eslire quattre nouveaulx maistres 

 en la maniere cy-dessus mentionnee, seronttant seullement esleuzchacun an deux nou- 

 veaux, qui, avec les deux anciens maislres, gouverneront ladite compaignie et confrerie 

 1'annee suyvante, a charge par lesdils anciens maistres rendre compte et reliqua, ledit 

 jour de leur administration, ainsy qu'il est accoustume de faire. Item, celuy ou ceulx 

 de ladite compaignie qui seront cy-apres treuvez deffaillans de comparoir a la messe 

 dudit jour S'-George et election desdits deux nouveaux maistres, escherront chacun 

 desdils deffaillans en 1'amende de deux palars au lieu de deux gros contenu audit oltroy. 

 Ilem, celuy ou ceulx d'icelle confrerie qui ne se trouveront el comparistront au jardin 

 de 1'Esloile, pour tirer durant les six quinzaines a I'accoustume, chacun desdits con- 

 freres defaillans payera 1'amende de deux palars pour chacune faulte, au lieu du demy 

 patart qui se levoit pour telles faultes. Item, et a cause que les frais communs de ladite 

 compagnie sont de present trop plus grans et excessifz que du passe, lorsque 1'on tiroit 

 le papegaye, dont chacun desdils confreres estoit tenu de seullement payer ung patart, 

 au lieu duquel voulons el ordonnons que pour 1'advenir, ilz seront tenuz payer deux 

 patars pour lesdits frais communs et tant les absens que presens, indifferanment. Item, 



